ร้านคาเฟ่บรรยากาศสบายๆร้านนี้มีชื่อร้านว่า Sweet garden ค่ะ เป็นร้านคาเฟ่ที่ตั้งอยู่ที่
ถนน 700 ปีค่ะ ตั้งอยู่ในสวนของโครงการปาล์มมาริน่า สังเกตุจากต้นสนสูงๆริมทางค่ะ
ทางร้านมีที่จอดรถให้ด้วยค่ะ สามารถจอดได้ที่หน้าร้านเลยค่ะ ตัวร้านจะไม่ค่อยใหญ่มาก
เท่าไหร่ค่ะ บรรยากาศในร้านจะสองส่วนค่ะ จะเป็นส่วนที่นั่งอินดอร์แอร์เย็นฉ่ำสบายๆ
โต๊ะที่นั่งแบบโซฟานุ่มนิ่มสุดๆค่ะ หรือจะเป็นที่นั่งด้านนอกก็ชิวไปอีกแบบค่ะ เพราะที่
นั่งจะเป็นเหมือนชานระเบียงยืนออกไป เป็นที่นั่งติดกับทะเลสาบ มีวิวของต้นไม้สดชื่นๆ
เพราะมีแต่ต้นไม้ใหญ่ ที่นั่งไม่ร้อนค่ะ มีร่มังแดด มีพัดลม พัดเย็นสบายเลยค่ะ ถ้าใคร
อยากมานั่งชิวๆ แนะนำเลยค่ะ นั่งด้านนอกสบายๆกว่าเยอะเลย

มาดูที่เมนูกันค่ะ เมนูมีไม่เยอะมากค่ะ จะเน้นเป็นพวกเครื่องดื่ม และ ขนมเค้กต่างๆ
เริ่มที่เมนูขนมค่ะ จะเป็นสไตล์โฮมเมดเลยค่ะ มีให้เลือกอยู่พอสมควร หน้าตาน่าทาน
ทั้งนั้นเลยค่ะ เช่น เครปเค้กวนิลา เค้กส้ม บลูเบอรี่ชีสพาย ช๊อคโกบานาน่าเครป 
เชอรี่โอริโอ้ชีสพาย บราวนี่ บลูเบอรี่ชีสเค้ก สตรอเบอรี่โยเกริตเค้ก เค้กชานมค่ะ

สำหรับเมนูเครื่องดื่มก็จะมีเป็นกาแฟสด นมสด านม ช๊อคโกแล๊ต ชามะนาว ชาแอ๊ปเปิ้ล
ชาเขียว อิตาเลี่ยนโซดา ทั้ง กีวี่ สตรอเบอรี่ บลูเบอรี่ แอ๊ปเปิ้ล มะนาว เพิ่มความสดชื่น

ได้ลองเลือกขนมกับเครื่องดื่มมาทานหลายอย่างเหมือนกันค่ะ เมนูขนมแนะนำสำหรับเรา
จะเป็นเมนู Mille crepe ราดซอสสตรอเบอรี่ค่ะ แป้งเค้กเนียนนุ่มมากๆ ตัวครีมมีรสหวาน
หอมครีมอ่อนๆ ทานตัดรสเปรี้ยวๆของซอสสตรอเบอรี่หอมๆ อร่อยมากค่ะ การบริการของ
ร้านนี้ก็ถือว่าดีค่ะ ชอบที่บรรยากาศ ค่อนข้างเงียบ สงบ และเป็นสวนตัว วิวก็สวยด้วยค่ะ
ราคาเครื่องดื่มและขนมก็ไม่ได้แพงมากค่ะ เหมาะกับวันสบายๆ ที่อยากมานั่งพักผ่อน
ชมวิว จิบเครื่องดื่ม ทานขนม สบายๆ
